Nr. L 85/16 De Europæiske Fællesskabers Tidende 28. 3. 87 KOMMISSIONENS FORORDNING (EØF) Nr. 886/87 af 27. marts 1987 om medlemsstaternes fremsendelse af oplysninger til Kommissionen om indførsel af spiseæbler KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grønsager ()), senest ændret ved forordning (EØF) nr. 1351/86 ?), særlig artikel 38, stk. 1. og ud fra følgende betragtninger : Som følge af stigningen i og udsigterne for 1987 for indførslen af spiseæbler til Fællesskabet, som vil kunne skabe forstyrrelser på et marked, der allerede er i vanske- ligheder, bør der fastsættes mulighed for regelmæssigt og meget hurtigt at kunne følge udviklingen i indførslen fra tredjelande ; i medfør af henholdsvis artikel 144 og 280 i tiltrædelses- akten kan Spanien og Portugal anvende kvantitative restriktioner ved indførsel af de pågældende produkter fra tredjelande ; det er derfor ikke nødvendigt, at de i denne forordning fastsatte foranstaltninger vedrørende oplys- ninger om indførslen af spiseæbler finder anvendelse i disse lande ; med hensyn til statistikker betragtes Den belgisk-luxem- bourgske økonomiske Union (BLØU) som et enkelt område ; den bør derfor betragtes som en enkelt medlemsstat, for så vidt angår fremsendelsen af disse oplysninger til Kommissionen ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Frugt og Grønsager — UDSTEDT FØLGENDE FORORDNING : Artikel 1 Medlemsstaterne meddeler Kommissionen de mængder og de værdier for spiseæbler henhørende under pos. 08.06 A II i den fælles toldtarif, der er overgået til fri omsætning, opdelt efter: — NIMEXE-nomenklaturen, og — oprindelsesland. Oplysningerne skal meddeles i følgende intervaller : — hver fredag for spiseæbler, der er overgået til fri omsætning mandag, tirsdag og onsdag i samme uge, — hver tirsdag for spiseæbler, der er overgået til fri omsætning torsdag, fredag, lørdag og søndag i den foregående uge. Hvis ingen spiseæbler er overgået til fri omsætning i ovennævnte —perioder, underretter — medlemsstaten Kommissionen herom ved fremsendelse af telex på de ovennævnte dage. Artikel 2 1. Ved anvendelse af denne forordning betragtes Den belgisk-luxembourgske økonomiske Union som en enkelt medlemsstat. 2. Bestemmelserne i denne forordning finder ikke anvendelse i Spanien og Portugal. Artikel 3 Denne forordning træder i kraft på ottendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. marts 1987. ()) EFT nr. L 118 af 20. 5. 1972, s. 1. () EFT nr. L 119 af 8. 5. 1986, s. 46. På Kommisstonens vegne Frans ANDRIESSEN Næstformand